
Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС


ОТНОСНО: Прекратяване на съсобственост чрез продажба на общинска идеална част от недвижим имот – ПИ с идентификатор 07079.827.24 по КК на гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 70-00-4626/11.06.2019г. от „Водконсулт – Йорданов“ ЕООД, чрез пълномощник адв. П. В., относно прекратяване на съсобственост в недвижим имот, представляващ ПИ с идентификатор 07079.827.24 по КК на гр. Бургас, целият с площ 1423 кв.м, находящ се в кв. Долно Езерово, гр. Бургас, чрез изкупуване дела на Община Бургас.
Съгласно Нотариален акт №23, том IV, рег. № 10400, дело №412/10.12.2018г., вписан с вх. рег. №16957, акт №130, том 48, дело №9113 от 10.12.2018г. в Служба по вписванията – Бургас, заявителят „Водконсулт – Йорданов“ ЕООД е собственик на 1402/1423 кв.м ид. части от ПИ с идентификатор 07079.827.24, целият с площ 1423 кв.м по КК на гр. Бургас, одобрена със Заповед №РД-18-9/30.01.2009г. на Община Бургас.
Съгласно писмо с изх. № 94-01-26555/3/05.11.2018г. от Директор дирекция „Устройство на територията“ при Община Бургас и приложена към писмото комбинирана скица, изготвена от дирекция УТ при община Бургас, 21/1423 кв. м идеални части от площта на ПИ с идентификатор 07079.827.24 по КК е общинско място, придаваемо по регулация откъм улица по предходен, недействащ план на с. Долно Езерово от 1966г.
С Акт № 9238/27.08.2019г. за частна общинска собственост са актувани 21/1423 кв. м идеални части от ПИ с идентификатор 07079.827.24, целият с площ 1423 кв.м по одобрената КК на гр. Бургас, при съседи: 07079.827.57, 07079.827.100, 07079.827.23;
Общинската идеална част от ПИ с идентификатор 07079.827.24 по КК на гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
Имотът е включен в раздел ІІ - Продажби по реда на ЗОС, без търг или конкурс, точка 3 от Годишната програма за управление и разпореждане с общинската собственост на Община Бургас за 2020г., приета с Решение на Общински съвет – Бургас по т. 4 от дневния ред на проведеното на 28.01.2020г. заседание на ОС – Бургас (Протокол № 6). 
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на 21/1423 кв.м идеални части от ПИ с идентификатор 07079.827.24 по КК на гр. Бургас, на лицензиран оценител, определена в размер на 450 лева(четиристотин и петдесет лева), без ДДС.
Данъчната оценка на идеалната част от имота, предмет на продажба, е 427,50 лева(четиристотин двадесет и седем лева и петдесет ст.)
Предвид изложеното, на основание правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя заповед № 3955/20.12.2019г., прието с Протокол от 31.01.2020 г., което подкрепям изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността,  чл. 36, ал. 1, т. 2 от Закона за общинската собственост, чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас да вземе следното 


Р Е Ш Е Н И Е :


Да се прекрати съсобствеността между Община Бургас и „Водконсулт – Йорданов“ ЕООД с ЕИК 200147970, чрез Р. Х. Й., в качеството му на управител, чрез продажба на общинските идеални части,  актувани с Акт № 9238/27.08.2019г. за частна общинска собственост, представляващи 21/1423 кв. м идеални части от ПИ с идентификатор 07079.827.24, целият с площ 1423 кв.м по одобрената КК на гр. Бургас, при съседи: 07079.827.57, 07079.827.100, 07079.827.23, за сумата от 450 лева(четиристотин и петдесет лева), без ДДС.
Приложение: Протокол от 31.01.2020г.; Експертна оценка; Искане с вх.№ 94-014626/11.06.2019г.; Нотариален акт №23, том IV, рег. № 10400, дело №412/10.12.2018г., вписан с вх. рег. №16957, акт №130, том 48, дело №9113 от 10.12.2018г. в Служба по вписванията – Бургас; Скица-извадка от ПУП-ПРЗ; Скица №15-617410-09.07.2019г. от СГКК; Акт за ЧОС9238/27.08.2019г.; Данъчна оценка за имота.




ДИМИТЪР НИКОЛОВ
Кмет на Община Бургас

